stanford-oval/wikipedia huggingface dataset:
Timo Mäkinen (ralliautoilija)
Tulokset ratakilpailuissa

| Päivä | Kilpailu | Auto | Kuljettajat | Talli | Sijoitus |
| --- | --- | --- | --- | --- | --- |
| 10.5.1959 | Eläintarhanajot [GT] | Triumph TR3 | Timo Mäkinen |  | 7. |
| 11.5.1961 | Eläintarhanajot | Jaguar D-type | Mäkinen |  | 5. |
| 13.5.1962 | Eläintarhanajot [GT] | Morris Mini Cooper | Mäkinen |  | 5. |
| 6.7.1963 | 6 h Brands Hatch | Austin Mini Cooper | Jones / Mäkinen | Alexander Engineering Co. | 18. |
| 22.9.1963 | Tour de France | Morris Mini Cooper | Mäkinen / Morrison | BMC | DNF |
| 6.6.1964 | 6 h Brands Hatch | Morris Mini Cooper | Clarke / Mäkinen | Don Moore | 8. |
| 21.6.1964 | 6 h Nürburgring | BMC Mini Cooper | Banks / Mäkinen | Ken Tyrrell | 9. |
| 20.9.1964 | Tour de France | Austin Mini Cooper | Mäkinen / Easter | BMC | DNF |
| 27.3.1965 | 12 h Sebring | Austin-Healey Sebring Sprite | Hopkirk / Mäkinen | Donald Healey Motor Co. | 18. |
| 9.5.1965 | Targa Florio | Austin-Healey 3000 | Hawkins / Mäkinen | British Motor Corporation | 21. |
| 20.6.1965 | 24 h Le Mans | Austin-Healey Sebring Sprite | In entry list only | Donald Healey Motor Co. | 12. |
| 12.9.1965 | Artukainen [GT] | BMC Mini Cooper | Mäkinen |  | 2. |
| 19.9.1965 | 500 km Bridgehampton [2.0] | MG Midget | Mäkinen / Picard | The British Motor Corp., Hambro Inc. | 11. |
| 26.3.1966 | 12 h Sebring | Austin-Healey Sprite | Hawkins / Mäkinen | Donald Healey Motor Co. | 18. |
| 8.5.1966 | Targa Florio | MG B | Mäkinen / Rhodes | British Motor Corporation | 9. |
| 8.5.1966 | Targa Florio | MG B | Mäkinen / Rhodes / Hedges / Handley | British Motor Corporation | T-car |
| 5.6.1966 | Artukainen [Specials] | Plymouth Valiant | Mäkinen |  | raced |
| 11.9.1966 | Artukainen [Specials] | Plymouth Valiant | Mäkinen |  | 3. |
| 1.4.1967 | 12 h Sebring | MG B | Rhodes / Mäkinen | British Motor Corp. | 12. |
| 1.4.1967 | 12 h Sebring | Austin-Healey Sprite | In entry list only | Donald Healey Motor Co. | 18. |
| 14.5.1967 | Targa Florio | MG B | In entry list only | British Motor Corporation | DNF |
| 14.5.1967 | Targa Florio | MG B | Hopkirk / Mäkinen | British Motor Corporation | NC |
| 5.5.1968 | Targa Florio | MG B | In entry list only | B.M.C. Racing | 12. |
Aiheesta muualla

Kuvia tai muita tiedostoja aiheesta Timo Mäkinen (ralliautoilija) Wikimedia Commonsissa
Ylen Elävä arkisto: Koirankoppien valtakausi alkaa Suurajoissa
Kärkkäinen, Juha: / Mäkinen, Timo (1938–). Kansallisbiografia-verkkojulkaisu (maksullinen).  26.7.2007. Helsinki:  Suomalaisen Kirjallisuuden Seura.
Timo Mäkinen ja Mini vuonna 1965.
Pentti Hakkarainen (täsmennyssivu)

Pentti Hakkarainen, suomalainen pankinjohtaja
Pentti Hakkarainen, suomalainen psykologi
Pentti Hakkarainen, suomalainen ortodoksinen kirkkoherra
Pentti Hakkarainen, suomalainen varhaiskasvatuksen professori
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pentti Hakkarainen”, voi hakea sivunnimihaulla, laajalla sivunnimihaulla tai tekstihaulla.
Pata Pata

Pata Pata on eteläafrikkalaisen laulajan Miriam Makeban tunnetuimpiin kuuluva kappale. Laulun kirjoitti toinen eteläafrikkalainen muusikko Dorothy Masuka ja Makeba levytti sen ensi kertaa 1957, kun hän yhä asui Etelä-Afrikassa.
Laulu julkaistiin Yhdysvalloissa vuonna 1967 samannimisellä studioalbumilla. Se menestyi Billboard Hot 100 -listalla ja saavutti sijan 12.
Suomeksi laulun sanoitti Sauvo Puhtila, ja sen levytti Ann-Christine vuonna 1967.
Pentti Hakulinen

Pentti Kalervo Hakulinen (s. 30. syyskuuta 1947 Pielavesi) on entinen Kajaanin kaupunginjohtaja, Haapaveden ja Siilinjärven kunnanjohtaja sekä Audiatorin toimitusjohtaja (2002–2010). Hän on työskennellyt myös muun muassa sisäministeriössä ja sosiaali- ja terveysministeriössä. Tasavallan presidentti Tarja Halonen myönsi Hakuliselle kaupunkineuvoksen arvonimen 12. kesäkuuta 2009.
Hakulinen on istunut muun muassa Kainuun Sähkö Oy:n hallituksessa (1997–2001), Kajaanin kehittämiskeskuksen johtokunnan puheenjohtajana (1995–1999) ja Suomen Kuntaliiton hallituksen varapuheenjohtajana (1993–2002).
Koulutukseltaan Hakulinen on hallintotieteiden maisteri Tampereen yliopistosta. Hän oli keskustan ehdokas Vantaalla vuoden 2012 kuntavaaleissa, joissa ylsi varasijalle.
Hakulinen asuu Vantaalla. Hän oli naimisissa Pirjo Ala-Kapeen kanssa. Hakulisella on kaksi lasta.
Penismansetti

Peniksen ympärille asetettu silikoninen hiha kasvattamaan peniksen pituutta.
Penismansetti (engl. penis sleeve) on seksiväline, joka asetetaan peniksen päälle tai ympärille. Penismansetin tai hihan tarkoitus voi olla paksuntaa tai pidentää penistä, erektion kestoa tai ehkäistä ennenaikaista siemensyöksyä, sekä tuottaa seksikumppanille nautintoa.
Mansetilla peniksen kokoa tai muotoilua muokkaamalla on yleensä tarkoitus tuottaa vastaanottavalle osapuolelle lisää seksuaalista nautintoa. Mansettia pitävän henkilön seksuaalinen nautinto ei penetraation aikana puolestaan välttämättä parane, vaan jopa päinvastoin, jos mansetti peittää suuren osan peniksestä, jolloin silikoni estää tai vähentää esinahan edestakaisen liikkeen tapahtumista. Tällä tavalla voi pidentää erektion ja jaksamisen kestoa, sekä ehkäistä ennenaikaista siemensyöksyä.
Mansetit valmistetaan yleensä silikonista. Niitä on erilaisia, realistisen peniksen näköisistä hupuista vain osan peniksestä peittävään, nypykkäisiin hihoihin. Vibraattoriominaisuuden omaavat mansetit voivat kasvattaa kaikkien osapuolien seksuaalista nautintoa.
Aiheesta muualla

Kuvia tai muita tiedostoja aiheesta Penismansetti Wikimedia Commonsissa
Palacio Vistalegre

| Palacio Vistalegre |
| --- | --- |
 Palacio Vistalegren eteläinen sisäänkäynti
Rakennuksen tiedot
Sijainti:  Madrid, Espanja
Koordinaatit:  40°23′10″N, 3°44′20″W
Rakennustyöt aloitettu:  1996
Avattu:  2000
Omistaja:  Madridin kaupunki
Käyttäjät
 Estudiantes (2001-2005) Real Madrid (2004–2010) 
Katsojakapasiteetti
 14 000 
Lisää rakennusartikkeleitaArkkitehtuurin teemasivulla
Palacio Vistalegre on areena Espanjan pääkaupungissa Madridissa. Se sijaitsee Vista Alegressa Carabanchelin alueella kaupungin lounaisosassa.
Aiemmin Palacio Vistalegren paikalla sijaitsi vuonna 1908 rakennettu La Chata -nimellä tunnettu härkätaisteluareena, joka suljettiin 1980-luvun alussa ja purettiin vuonna 1995. Uusi moderni sisäareena avattiin vuonna 2000 Curro Romeron tähdittämällä härkätaistelulla. Härkätaistelun lisäksi areenalla järjestetään muun muassa konsertti- ja urheilutapahtumia. Se on toiminut muun muassa Estudiantesin (2001–2005) ja Real Madridin (2004–2010) koripallojoukkueiden kotikenttänä.
14 000 -paikkaisen pääsalin lisäksi areenalla on kolme pienempää salia, kapasiteetiltaan 3 000, 1 200 ja 400 paikkaa. Areenan alapuolella on kauppakeskus ja 1 500 ajoneuvon pysäköintitilat.
Madridin metron linjan 5 asema Vista Alegre sijaitsee areenan lähistöllä.
Aiheesta muualla

Palacio Vistalegren sivusto (espanjaksi)
Palacio Vistalegre European Arenas Associationin sivustolla (englanniksi)
Pentti Gregoriuksenpoika

| Pentti Gregoriuksenpoika |
| --- | --- |
 Pentti Gregoriuksenpojan sinetti
Turun piispa
 1321–1338 
Edeltäjä:  Ragvald II
Seuraaja:  Hemming
Henkilötiedot
Syntynyt: Ruotsi
Muut tiedot
Uskonto:  roomalaiskatolinen kirkko
Pentti (Benedictus) Gregoriuksenpoika (k. 1338) toimi Suomen piispana vuosina 1321–1338.
Ruotsalaissyntyinen Pentti otti viralliseksi jumalanpalveluskaavaksi dominikaanisen liturgian. Hänen aikanaan vuonna 1323 tehdyn Pähkinäsaaren rauhan johdosta jouduttiin perustamaan uusia seurakuntia ja järjestämään raja-alueiden verotus.
Palmsköldin katkelman maininta "ordinarium predicatorum instituit" dominikaanien kultin järjestämisestä saattaa toisaalta merkitä myös pyhimyskultin järjestämistä, sillä Pentin edeltäjistä niin Tuomas kuin Johanneskin olivat dominikaaneja ja lienee luonnollista olettaa, että myös heidän aikanaan on jo seurattu dominikaanista liturgiaa, joka Suomen lisäksi oli käytössä myös Baltiassa, mutta ei Ruotsissa.
Hän kuoli 24.10.1338 ja haudattiin Turun tuomiokirkkoon. Piispa Hemming siirrätti hänen ruumiinsa 1348 uuteen piispanhautaan, joka sijaitsi Hemmingin rakennuttamassa uudessa pääkuorissa.
Tom Clancy’s Splinter Cell: Blacklist

| Tom Clancy’s Splinter Cell: Blacklist |
| --- | --- |

Kehittäjä:  Ubisoft
Julkaisija:  Ubisoft
Jakelija:  Steam, Nintendo eShop, Ubisoft Store ja Microsoft Store
Tuottaja:  Jade Raymond
Pelisarja:  Splinter Cell
Pelimoottori:  Unreal Engine 2.5
Julkaistu:  2013
Lajityyppi:  toimintaseikkailu, hiiviskely, kolmannen persoonan ammuntapeli
Pelimuoto:  moninpeli ja yksinpeli
Ikäluokitus:  ESRB: Alkaen 17 vuotta  PEGI 18  USK 18 
Alusta:  PlayStation 3, Wii U, Windows, Xbox 360
Jakelumuoto:  Optinen levy, digitaalinen jakelu ja digitaalinen lataus
Lisää peliartikkeleitaVideopelien teemasivulla
Tom Clancy’s Splinter Cell: Blacklist on Ubisoftin kehittämä ja julkaisema hiiviskelypeli.
Peli on julkaistu vuonna 2013 PlayStation 3-, Wii U-, Microsoft Windows- ja Xbox 360 -alustoille.
Peli on Splinter Cell -sarjan osa.
Vastaanotto

Peli on saanut IGN:n arvostelussa arvosanaksi 9.2/10.
Ääninäyttelijät

| 0 | 1 | 2 |
| --- | --- | --- |
|  Eric Johnson  | … |  Sam Fisher   |
|  Kate Drummond  | … |  Anna Grimsdottir   |
|  Dwain Murphy  | … |  Isaac Briggs   |
|  David Reale  | … |  Charlie Cole   |
|  Howard Siegel  | … |  Victor Coste   |
|  Carlo Rota  | … |  Majid Sadiq   |
|  Mimi Kuzyk  | … |  President Caldwell   |
|  Sam Kalilieh  | … |  Reza Nouri   |
|  Elias Toufexis  | … |  Andriy Kobin   |
|  Peter MacNeill  | … |  Secretary of Defence   |
Aiheesta muualla

Tom Clancy's Splinter Cell: Blacklist MobyGamesissa (englanniksi)
Tom Clancy’s Splinter Cell: Blacklist Internet Movie Databasessa (englanniksi)
Palacio Real de Madrid

Madridin kuninkaallinen palatsi kuvattuna Plaza de la Armeríalta.
Palacío Real de Madrid on Espanjan kuninkaan virallinen virka-asunto, joka sijaitsee maan pääkaupungissa Madridissa. Kuningas Felipe VI perheineen ei asu palatsissa, vaan on valinnut kodikseen pienemmän, Madridin laitamilla sijaitsevan La Zarzuelan palatsin. Kuninkaallinen palatsi toimii lähinnä valtiollisten juhlatilaisuuksien pitopaikkana.
Palatsi sijaitsee Madridin keskustan länsiosassa Calle de Bailénin varrella, paikalla jolle Córdoban emiiri Muhammad I alun perin rakennutti linnoituksen 800-luvulla. Kastilian kuningas Alfonso VI valloitti linnoituksen vuonna 1085. 1500-luvulla paikalle rakennettiin linna (Antiguo Alcázar), joka tuhoutui tulipalossa jouluaattona 1734. Kuningas Filip V määräsi uuden palatsin rakennettavaksi samalle paikalle. Rakennustyöt suoritettiin vuosina 1738–1755 arkkitehti Juan Bautista Sachettin johdolla. Kuningas Kaarle III muutti palatsiin vuonna 1764.
Palatsi on 135 000 neliömetrin alallaan ja yli 2 800 huoneellaan suurin Länsi-Euroopassa. Se on sisustettu muun muassa Goyan, Velázquezin, El Grecon, Rubensin, Tiepolon, Mengsin ja Caravaggion teoksilla. Palatsi sisältää myös useita historiallisesti arvokkaita kuninkaallisia kokoelmia, kuten asekokoelman 1200-luvulta ja maailman suurimman Stradivarius-soitinkokoelman, sekä kuvakudos-, posliini- ja huonekalukokoelmia.
Palatsista länteen aukeavat Manzanaresjoen laakso ja Campo de Moron puutarhat. Itäpuolella sijaitsevat Plaza de Oriente, jolla on rivissä Espanjan kuninkaiden ja kuningattarien patsaita, ja Teatro Real, Madridin kuninkaallinen oopperatalo. Etelässä ovat palatsin pienempien siipien ympäröimä Plaza de la Armería ja Almudenan katedraali.
Kuvia

Pohjoinen julkisivu
Plaza de la Armería
Itäinen julkisivu (etualalla Plaza de Oriente)
Vahdinvaihto
Keskuspatio
Pääportaikko
Valtaistuinsali
Valtaistuin valtaistunsalissa
Päivällissali
Kuninkaallinen asekammio
Biljardisali
Jardines De Sabatini
Aiheesta muualla

Kuvia tai muita tiedostoja aiheesta Palacio Real de Madrid Wikimedia Commonsissa
Patrimonio Nacional (Arkistoitu – Internet Archive)
SPAIN.INFO
Torsåkerin piiri

Torsåkerin piiri voi tarkoittaa seuraavia Ruotsin piirejä:
Torsåkerin piiri (Gästrikland), piiri Hoforsin kunnassa
Torsåkerin piiri (Ångermanland), piiri Kramforsin kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Torsåkerin piiri”, voi hakea sivunnimihaulla, laajalla sivunnimihaulla tai tekstihaulla.
Tom Mix

Tom Mix vuonna 1925
Tom Mix, Fox-kauden alku 1917
Tony-hevonen
Tom Mix, alun perin nimeltään Thomas Hezekiah Mix (6. tammikuuta 1880 Driftwood, Mix Run, Pennsylvania – 12. lokakuuta 1940 Pinal County, Arizona) oli yhdysvaltalainen hevostaituri, näyttelijä ja elokuvan alkuaikojen ensimmäinen megatähti. Hän esiintyi 336 elokuvassa vuosina 1910–1935, lähinnä lännenelokuvissa. Tom Mix inhosi toista nimeään Hezekiah, ja käytti sen sijaan isänsä Edwin-nimeä tai sen E-lyhennettä muodossa Thomas Edwin Mix.
Kuolema auto-onnettomuudessa

Mix sai surmansa 12. lokakuuta 1940 paluumatkallaan Tucsonista Highway 80 -tietä pohjoiseen kohti Phoenixiä, noin 18 mailia Florence-nimisestä paikasta (Arizona). Hän saapui äkkitulvan mukanansa viemän sillan korjaustyömaalle, eikä ehtinyt hidastaa ajoissa. Mixin ohjaama Cord 812 Phaeton-avoauto alkoi heittelehtiä, ja se päätyi viimein tulvan uurtamaan syvään uomaan. Suurikokoinen, raskas alumiininen matkalaukku, joka sisälsi matkashekkejä, rahaa sekä koruja, sinkoutui äkkipysähdyksessä takapenkiltä Mixin niskarankaan, mikä murtui ja aiheutti 60-vuotiaan Tom Mixin välittömän kuoleman. Onnettomuudesta muistuttava, ilmiselvästi vuodesta 1918 kaksi vuosikymmentä Mixiä uskollisesti palvellutta, onnettomuudessa isäntänsä menettänyttä Tony-hevosta kuvaava muistomerkki sijaitsee nykyään State Route 79 -tien varrella, ja läheinen kuiva jokiuoma on nimetty ”Tom Mix Wash”:iksi. .
Mix hankki nuorelle John Waynelle työn lavasteiden parissa paikallisella elokuvastudiolla vaihtokauppana jalkapallolipuista.[lähde? ] Wayne pääsi pian myös avustajaksi pieniin rooleihin ja ystävystyi elokuvaohjaaja John Fordin kanssa. Elokuvassa Sunset Tom Mixiä esittää Bruce Willis.
Aiheesta muualla

Kuvia tai muita tiedostoja aiheesta Tom Mix Wikimedia Commonsissa
Tom Mix Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tom Mix
Tom Mix -muistomerkki
Käännös suomeksi
Pellon raja-asema

Pellon raja-asema sijaitsee Tornionjokilaaksossa Pellon kunnassa ja on yksi Suomen rajanylityspaikoista Ruotsiin. Rajanylityspaikka eli käytännössä silta Tornionjoen yli sijaitsee Pellon taajamassa, noin kolme kilometriä keskustasta pohjoiseen valtatie 21:n varrella. Silta valmistui vuonna 1972. Rajanylityspaikkaa hoitaa Suomen Pohjoisen tullipiirin Pellon tulliasema. Tullipalveluja Pellossa järjestetään nykyisin rajoitetusti vain tiettyinä päivinä viikossa. Muiden länsirajan rajanylityspaikkojen tapaan rajavartiolaitos ei valvo rajanylityksiä, vaan joen saa ylittää vapaasti eikä mitään muodollisuuksia tarvita.
Tillikirva

| Tillikirva |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Nivelkärsäiset Hemiptera
Alalahko::  Kirvansukuiset Sternorrhyncha
Yläheimo::  Aphidoidea
Heimo::  Kirvat Aphididae
Alaheimo::  Putkikirvat Aphidinae
Tribus::  Macrosiphini
Suku::  Cavariella
Alasuku::  Cavariella
Laji::  aegopodii
Kaksiosainen nimi
 Cavariella aegopodii  (Scopoli, 1763) 
Katso myös
   Tillikirva Wikispeciesissä   Tillikirva Commonsissa 
Infobox OKNimi-testi OK: 
Tillikirva (Cavariella aegopodii) on kirvoihin kuuluva pieni hyönteinen. Sillä on merkitystä viljelykasvien tuholaisena.
Koko ja ulkonäkö

Tillikirvaa on vaikea erottaa muista Cavariella-suvun kirvoista. Siivettömät yksilöt ovat melko litteitä, muodoltaan pitkänomaisen soikeita ja väriltään kellanvalkoisesta vaaleanvihreään. Selkäpuolella jaokkeissa erottuu selviä kitiinikilpiä, jotka ovat keskiviivan kohdalla katkenneet. Tuntosarvet ovat vain vajaa puolet ruumiin pituudesta ja niiden kärjessä oleva uloke on noin 0,85–1,5 kertaa sarven 6. jaokkeen tyviosan pituinen. Takaruumiin kärjessä oleva cauda on melko tylppä. Vaharauhasputket ovat noin kaksi kertaa caudan pituiset ja kärkiosastaan pullomaisesti laajentuneet. Takaruumiin 8. jaokkeessa on kolmiomainen uloke (supracaudal process), joka on pituudeltaan 0,75–1,05 kertaa caudan pituinen ja josta kasvaa lähekkäin kaksi karvaa. Siivettömillä yksilöillä uloke on suurempi kuin siivellisillä. Siivekkäillä yksilöillä pää ja keskiruumis ovat ruskeat ja takaruumiin alkupäässä on tummat poikkivyöt, jotka saattavat yhtyä tummaksi laikuksi. Laji on pienikokoinen ja sen ruumiin pituus on 1,5–2,8 mm.
Kromosomiluku 2n=10.
Levinneisyys

Tillikirvan levinneisyys on lähes maailmanlaajuinen. Suomessa lajia on tavattu Ahvenanmaalta Lappiin saakka.
Elinympäristö ja elintavat

Lajilla tapahtuu isäntävaihto eli monille kirvalajeille tyypillinen siirtyminen ravintokasveilta toisille. Keväällä tillikirvan primääri-isäntäkasveina toimivat ovat erilaiset pajut. Alkukesällä siivelliset kirvat lentävät erilaisiin sekundääri-isäntinä toimiviin sarjakukkaiskasveihin, joilla ne elävät kolonioina kasvien lehdillä ja kukinnoissa. Näistä sekundääri-isännistä taloudellisesti merkittävä on erityisesti porkkana, mutta tärkeitä isäntiä ovat myös esimerkiksi tilli, persilja, selleri ja fenkoli sekä monet luonnonvaraiset lajit. Osa kirvoista siirtyy kuitenkin vain pajuista toisiin. Lämpimässä ilmastossa kirvat voivat lisääntyä neitseellisesti sarjakukkaisilla ympäri vuoden ilman isäntäkasvin vaihtoa. Syksyllä kirvat palaavat pajuille, joilla tapahtuu suvullinen lisääntyminen.
Tillikirva levittää ainakin 15 kasvien virustautia.
Ravintokasvit

Tillikirvan primääri-isäntiä ovat pajut (Salix), etenkin salava (Salix fragilis) ja valkosalava (Salix alba), ja sekundääri-isäntiä luonnonvaraiset ja viljellyt sarjakukkaiskasvit (Apiaceae).
Aiheesta muualla

Laji.fi: Cavariella aegopodii
ITIS: Cavariella aegopodii (englanniksi)
Aphid Species File (englanniksi)
runsaasti mikroskooppikuvia (englanniksi)
Centre for Agriculture and Biosciences International (CABI): Cavariella aegopodii (carrot-willow aphid) (englanniksi)
Pherobase: Semiochemicals of Cavariella aegopodii, the Carrot aphid (englanniksi)
Pellonpää

Pellonpää on sukunimi, joka on muun muassa seuraavilla suomalaisilla henkilöillä:
Kustaa Pellonpää (1839–1919), maanviljelijä ja valtiopäivämies
Matti Pellonpää (1951–1995), näyttelijä ja laulaja
Matti Pellonpää (1950−2021), tuomari, korkeimman hallinto-oikeuden hallintoneuvos ja professori
| --- | --- |
: Tällä täsmennyssivulla luetellaan henkilöitä, joilla on sama sukunimi.
Tomininlahti

| Tomininlahti |
| --- | --- |
 Toimininlahti(Gulf of Tomini)
Koordinaatit:  0.25°S, 121.0°E
Sijainti:  Itä-Intian saaristo (Indonesia)
Valtio:   Indonesia
Merialue:  Tyynimeri
Togeansaarten (Togiansaarten) kartta.
Tomininlahti (indonesiaksi Teluk Tomini, engl. Gulf of Tomini) on päiväntasaajalla Indonesian Itä-Intian saaristossa, sijaitseva merenlahti ja merialue, joka rajautuu etelässä, lännessä ja pohjoisessa Sulawesin saareen ja idässä Molukkienmeren länsirajaan. Kansainvälinen hydrografinen järjestö (IHO) listaa Tomininlahden omaksi merialueekseen.
Merialueelle sijoittuvista saarista suurin saariryhmä on nimeltään Togeansaaret (tai Togiansaaret), jossa toimii Togeansaarten kansallispuisto.
Rantanäkymä Kadidiriltä (Togeansaaret).
Näkymä Togeansaarten lautalta (2005).
Aiheesta muualla

Kuvia tai muita tiedostoja aiheesta Tomininlahti Wikimedia Commonsissa
Kuvia tai muita tiedostoja aiheesta Togiansaaret Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gulf of Tomini
Käännös suomeksi
Torbern Bergman

| Torbern Bergman |
| --- | --- |
 Ulrika Paschin maalaama muotokuva.
Henkilötiedot
Koko nimi:  Torbern Olof Bergman
Syntynyt: 1735
Kuollut: 1784 (48–49 vuotta)
Kansalaisuus:  Ruotsi
Koulutus ja ura
Väitöstyön ohjaaja:  Bengt Ferner
Oppilaat:  Carl Wilhelm Scheele ja Johan Afzelius
Tutkimusalue:  kemia
Tunnetut työt:  Disquisitio de Attractionibus Electivis (väitöskirja)
Torbern Bergman (1735–1784) oli ruotsalainen kemisti ja mineralogi. Hänen väitöskirjansa oli nimeltään Disquisitio de Attractionibus Electivis.
Bergmanin sanotaan kehittäneen keinotekoisen mineraaliveden 1770 luonnonlähteistä virtaavan hiilihappoisen veden esikuvan mukaan.
Opuscula physica et chemica, 1779.
Julkaisut

Physick Beskrifning Ofver Jordklotet, 1766.
Disquisitio de Attractionibus Electivis, 1775.
Opuscula physica et chemica, 1779–1781.
Aiheesta muualla

James S. Aber: Torbern Bergman Biography
Bergman, Torbern (1735–1784). Opuscula Physica et Chemica. 6 vols. Uppsala, 1780.
Bergman's chemical genealogy
Pellonvarauslaki

Pellonvarauslaki oli Suomessa toteutettu maatalouden ylituotannon leikkaamiseen tähtäävä vuonna 1969 voimaan tullut laki. Lain johdosta maatilan omistaja saattoi tehdä valtion kanssa pellonvaraussopimuksen, jossa hän sitoutui jättämään pellot viljelemättä. Vastineeksi omistaja sai sopimusaikana rahallisen korvauksen, joka maksettiin neljännesvuosittain. Sopimus oli tehtävä tilan koko peltoalasta, kolmeksi vuodeksi kerrallaan.
Tilanomistajalla oli myös mahdollisuus metsittää sopimukseen kuuluva peltoala, jolloin hän sai lisäkorvauksen. Metsityskorvaus oli yhtä suuri kuin pellonvarauskorvaus. Metsitys nosti pellonvaraussopimuksen kestoajan 15 vuodeksi.
Pellonvaraustiloja kutsuttiin yleisesti nimellä pakettipellot, ja lakia peltopakettijärjestelmäksi. Peltojen jättäminen viljelemättä vaikutti maaseudun väestön mielialoihin;  maatalous ja viljely koettiin perinteisenä elämäntapana, josta luopuminen oli henkisesti vaikeaa.
Pellonvarausjärjestelmä korvattiin eläkejärjestelmillä kehittämällä 1970-luvulla maatalouden sukupolvenvaihto- ja luopumiseläkkeet.
Peltoa sai kuitenkin käyttää perunan ja kasvitarhatuotteiden tuotantoon omalle perheelle ja rehun tuottamiseen omille eläimille, hevosille, poroille ja vuohille, tietyin edellytyksin myös lampaille.
Uusia sopimuksia ei tehty enää vuoden 1974 jälkeen.
Tim Staffell

Tim Staffell (s. 24. helmikuuta 1948 Lontoo) on brittiläinen muusikko. Hän tuli tunnetuksi  Smile-yhtyeen laulaja-basistina 1960-luvun lopulla. Staffell jätti Smilen vuonna 1970, minkä jälkeen hän liittyi Morganiin. Muusikkouransa jälkeen Staffell toimi ohjaajana ja lavastajana.
Vuonna 2001 Staffell palasi musiikkialalle ja perusti uuden yhtyeen, aMIGOn.[lähde? ]
Aiheesta muualla

Tim Staffell's aMIGO